Çaldıran şəhristanı
Çaldıran şəhristanı - İran İslam Respublikasının Qərbi Azərbaycan ostanının 14 şəhristanından biri. Şəhristanın inzibati mərkəzi Siyahçeşmə (Qaraeyni) şəhəridir. Şəhristan Türkiyə Cümhuriyyətinin Ağrı və Van elləri ilə həmsərhəddir. 2006-cı ildə aparılmış əhalinin siyahıya alınmasının nəticələrinə görə şəhristanın əhalisi 44,572 nəfər (kişilər: 22,345 nəfər - qadınlar: 22,227 nəfər) olmuşdur. Çaldıran şəhristanında əsasən Azərbaycan türkləri və az sayda kürdlər yaşayırlar.